Anatra tsy misorona no nataoko hoy rainijery, ary mbola ho hitan’ialahy ihany ny fahamarinany; fa niely vetivety kosa ny filazana ny fifanarahana nataoko tamin’ ireo izay niasa ny taniko ka tsy ela dia maro ny olona tonga nanatona ahy, nitady fifanarahana koa. Dimy vala ihany anefa no tany azoko nomena, niampy ny tanin’ anana nialan’ ilay namidiko tamin- drainijery ankoatra ny fifanarahana dia mbola nanome torohevitra samihafa ny olona koa aho, arak’ izay mba hitako tamin’ny boky samihafa novakiako , ary na dia ireo tsy azoko nomena tany intsony aza dia tsy nihafahafa fa notoroiko koa izay mety ho toroina; 25- talata 08 jolay 1969; iv lah 3953 nanahirana ahy ny nampianatra tamin’ny voalohany, nolalovan’ ny hakiviana aza aho indraindray fa tao ny efa voataizan’ny fahazarana fotsiny, ka tsy tia karokaroka na hanao fanadramana intsony, tao ny efa donton’ny fahabadoana ka na naverina im- polo kely aza ny fanazavana tsy nety niditra tamin’ny lohany. Nikiry ihany anefa aho satria efa nanan- kevitra hikaroka fomba fiainana vaovao sy hamindra amin’ny hafa izay mba fahalalana kely ananako, ary ny tety ambanivohitra indrindra no nalehan’ny saiko tamin’ izany; vao nifoha mbola tsy niontsana akory aho indray maraina no tonga teto amiko mihitsy rainijery. Hafa noho ny isan’ andro ny endriny, ary niriatra toy ny basy ny feony. Tsy nisy arahaba fa avy hatrany dia fitezerana mbola mihevitra an’ ialahy ho mana- doha misaina ihany aho ry jaonary, hoy izy, ka tonga hanafatra an’ialahy farany. Tsy hafafirin’ izay iza teto ambohitraivo akory ialahy ka hamotsifotsy ny teniko hazavao aloha ny resaka, hoy aho, fa aza aviavy ambony ihany. Inona no namotsifotsiako ny teninao? Fa tsy efa nilaza tamin’ ialahy ny fomba fanakaramana ve aho lehity no mody maty eo ialahy ! Hoy izy. Izao manjary mitady hifampisasaka amin’ny tompon- tany daholo ny mpiasa noho ny nataon’ ialahy! -mba efa nilaza taminao koa aho ry ingahy rainijery, hoy aho, fa samy masi- mandidy amin’ny azy ny olona , ary izao no tiako hanaovana ny ahy. Na izaho aza ve mba afaka handidy anao amin’ izay tianao sy ny mpiasanao? Hay ny haninana ahy izany no tadivan’ ialahy , hoy izy tsy ny haninana anao na haninana olon- kafa no tadiaviko, hoy aho. Izay heveriko ho mety fotsiny no ataoko. Na ianao aza nidera ahy tany am- boalohany; ity angaha mivadik’ ondana à! Inona no hiderako an’ ialahy amin’ny hagegen’ ialahy? Manidina tokoa angaha ny teny ka mora adino ry ingahy rainijery, hoy aho. Fa tsy ianao ihany moa no nilaza tamiko raha vao tonga teto ambohitraivo aho fa mety sady tsara ny hiverenako eto ambohitraivo hamelo- maso sy hampisondrotra ny tanindrazana tsy fanondrotrana no ataon’ ialahy fa fandrodanana, hoy izy. Ampianarin’ ialahy izay tsy tokony ho fantany akory ny olona manao azafady aho fa izao angaha no tonga amin’ny hoe hevitra tsy mitovy. Ny tany ho tany fotsiny raha tsy misy ny olona miasa azy. Ho rariny sy hitsiny ve, raha ny mipetra- potsiny tahaka ahy na tahaka anao no handray betsaka, fa ny miepan- tanana tsy hahazo afa tsy sakafo ambany foitra? Ka dia ho tohizan’ ialahy izany izay ataon’ialahy ? Hoy izy 26- alarobia 09 jolay 1969, iv lah 3954 tsy mihevitra ny hanova mihitsy aho, hoy aho raikitra izany! Manao an’ ialahy ho be loha mantsy ialahy, satria zanak’ antananarivo, mihevitra an’ ialahy ho tapitra efatra satria mba nahita izay fianarana kely hitan’ ialahy! Ny hafa anefa no azon’ ialahy hanaovana izany, averiko amin’ ialahy indray , fa tsy rainijery no anaovan’ialahy izany mitady ialahy ka hahita. Hahita tokoa ialahy ry jaonary. Nikakakaka nihomehy izy dia lasa ary mandraky ny efa dify, dia mbola nanako teto an- trano ihany ny hehiny. Tsy afeniko fa nandona ahy ny fandrahonana nataony, kanefa rahefa nieritreirtra aho dia natoky ihany, satria tsy hitako izay fomba hamelezany ahy, ary efa tsy irery intsony koa fa efa nifankahazo tamin’ ireo olona niasa ny taniko sy tamin’ ireo nomeko torohevitra samihafa. Ny tolakandro ihany dia nazava tamiko ny nampisafoaka an- drainijery.